Diari Oficial de la Generalitat Valenciana


Sumari del DOGV 8620, del 26-08-2019 (2019/8257)

Informació pública de l'aprovació de l'informe ambiental i territorial estratègic de la proposta del Pla especial de reforma interior i renovació urbana (SUZ 5). Expedient número 1209/2018.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8257


Data del document
:   20-08-2019

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la proposta del Pla especial de reforma interior i renovació urbana (SUZ 5). Expedient número 1209/2018. [2019/8257]  
El Ple de l'Ajuntament d'Albalat dels Sorells, en la sessió ordinària celebrada de 31 de juliol de 2019, per unanimitat dels onze membres que el componen, va adoptar l'acord que en la part dispositiva diu el següent:  
  
«Primer  
Emetre informe ambiental i territorial estratègic previst en el 51.2.b de la Llei 5/2014 de la Generalitat Valenciana, d'ordenació del territori, urbanisme i paisatge (LOTUP), que declare, amb assumpció del document inicial estratègic subscrit pel geòleg col·legiat número 1568, Juan Baptista Gumbau Bellmunt, d'EVREN, Avaluació de Recursos Naturals, SLP, que la proposta continguda en l'esborrany del Pla especial de reforma interior i renovació urbana d'Albalat dels Sorells, i en particular la seua alternativa 1 d'ordenació que es proposa, no té efectes significatius sobre el medi ambient i el territori, conforme amb els criteris establits en l'annex VIII de la LOTUP, o la legislació sectorial corresponent, per la qual cosa pot sotmetre l'instrument urbanístic que es redacte per a materialitzar aquesta proposta, una vegada presentat, als tràmits ulteriors previstos en l'article 57 de la LOTUP.  
  
Supeditar l'eficàcia de l'anterior declaració a la compleció dels estudis de trànsit i acústic d'acord amb les consideracions recollides en els antecedents que es concreten a l'informe emés pel Servei de Planificació de la Direcció General d'Obres Públiques, Transport i Mobilitat, de la Conselleria d'Habitatge, Obres Públiques i Vertebració del Territori de la Generalitat Valenciana (RE 2633-U-AN-7076, 17.06.2019), així com a la justificació de falta d'incidència ambiental i territorial de l'alternativa d'ordenació acollida (alternativa 1 que es dirà), i a la determinació, si escau, de mesures correctores que hagen d'adoptar-se. Si derivara de la compleció dels estudis de trànsit i acústic la possible incidència ambiental, s'emetrà un nou informe subjecte al que es disposa en l'article 51.2, lletres c i d, de la LOTUP.  
  
De conformitat amb el que es preveu en l'article 51.7, in fine, de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació.  
  
Segon  
Sense perjudici d'això, per a sotmetre a informació pública l'instrument urbanístic que es redacte, en els termes de l'informe emés pels serveis municipals, hauran de complir-se les següents condicions:  
  
a)  Es formalitzarà la proposta d'ordenació mitjançant un instrument de planejament ordinàriament apte per a abordar una ordenació estructural; si fora modificació del PGOU vigent, haurà d'adaptar-se la dicció de la disposició final de les seues normes urbanístiques. La memòria justificativa contindrà una anàlisi detallada dels objectius d'interés públic la consecució dels quals es pretén en termes coherents amb la proposta de conveni urbanístic -que ha de sotmetre's conjuntament amb el pla al tràmit previ d'informació pública-.  
b) L'ordenació proposada emplaçarà necessàriament l'increment d'edificabilitat generat sobre la parcel·la edificable única del sector SUZ-5 terciari, i mantindrà l'equilibri o proporció que existeix, abans de la modificació, entre dotacions públiques i aprofitament lucratiu privat per a l'àmbit del sòl urbà afectat en l'àmbit del Pla especial de reforma interior i renovació urbana, amb la qual cosa s'assegure la completa urbanització de les noves dotacions públiques, així com les seues condicions idònies que demanda l'interés públic i la destinació que ha de donar-se a aquestes. Als efectes previstos en els articles 74.2, 75.3 i 77.1.b de la Llei 5/2014, de la Generalitat Valenciana, d'ordenació del territori, urbanisme i paisatge (LOTUP), es considera que les dotacions públiques de l'alternativa 1 -les quals han de ser cedides gratuïtament a l'Administració en condicions de la posada en servei immediata-. Ho serà, en tot cas, amb l'edificació que sobre elles existeix, en les condicions previstes en el conveni urbanístic, quan aquesta siga compatible amb la destinació prevista; o, amb assumpció del cost de la demolició, en cas contrari. S'acompanyarà a l'instrument urbanístic un informe de valoració de l'edificabilitat i elements patrimonials afectats o generats en la nova ordenació.  
c) L'ordenació proposada establirà mecanismes que garantisquen que tot el sòl afectat en l'àmbit de la modificació queda afectat per una mateixa gestió urbanística simultània realitzada per un únic agent urbanitzador en el marc d'una sola actuació programada; així com les tècniques de gestió precises per a garantir la cessió i urbanització del sòl dotacional públic que ha de rebre l'Administració, i, si escau, l'adjudicació o compensació de l'excedent d'aprofitament urbanístic generat. Comportarà aquesta gestió en l'àmbit de les dotacions qualificades per a ser destinades a via pública, a zona d'aparcaments públics i a espais lliures públics, la completa execució de les obres d'urbanització necessàries per a la dotació de tots els serveis urbanístics i per a la posada en funcionament, fins i tot les escomeses individuals, i tots els elements necessaris de mobiliari urbà i enllumenat públic, que hauran de definir-se en el corresponent projecte d'urbanització. I en l'àmbit de les dotacions qualificades per a ser destinades a equipaments de servei públic, la preservació de l'edificació que hi existeix abans de la modificació quan siga compatible amb la seua destinació prevista, i la completa dotació de serveis urbanístics bàsics que en possibiliten la posada en servei. S'entendrà per dotació de serveis urbanístics bàsics, en el cas de les parcel·les destinades a equipaments de servei públic, la que proporcione complet accés viari i per als vianants en tot el perímetre de la seua alineació exterior, subministrament d'aigua potable, evacuació d'aigües residuals del propi equipament, evacuació d'aigües pluvials en el seu perímetre, enllumenat públic en el seu perímetre, i subministrament elèctric, de gas i telecomunicacions.  
  
d) L'ordenació proposada haurà de suplementar la infraestructura elèctrica del sector SUZ-5 terciari per a atendre amb suficiència la demanda energètica derivada de l'increment d'edificabilitat de la parcel·la edificable ubicada dins del seu perímetre.  
e) L'instrument d'ordenació que es presente haurà d'acompanyar-se del pla de nova àrea generadora d'alta mobilitat que siga procedent d'acord amb el que es disposa en l'article 14.4 de la LOTUP.  
  
Tercer  
Publicar aquesta resolució, una vegada complides les condicions a les quals es deixa supeditada la seua eficàcia, en el Diari Oficial de la Generalitat Valenciana conforme amb el que es preveu en l'article 51.7, in fine, de la LOTUP, i notificar-la als interessats de l'expedient ambiental. Contra aquesta no es pot interposar cap recurs, de conformitat amb el que es preveu en l'article 51.7 de la LOTUP, per no ser un acte definitiu en via administrativa, sense perjudici dels que, si escau, siguen procedents en via judicial contenciosa administrativa contra l'aprovació del pla, o en via administrativa o judicial contra l'acte administratiu d'aquesta aprovació.»  
  
Albalat dels Sorells, 20 d'agost de 2019.- La secretària: M. José Gil Regolf.